PJW ควัก 63 ลบ. ฮุบ “มาสเตอร์ ลอนดรี้” แตกไลน์ธุรกิจซักอบรีด
PJW ควัก 63 ล้านบาท ฮุบ “มาสเตอร์ ลอนดรี้” แตกไลน์ธุรกิจซักอบรีดอุตสาหกรรมครบวงจร
PJW ควัก 63 ล้านบาท ฮุบ “มาสเตอร์ ลอนดรี้” แตกไลน์ธุรกิจซักอบรีดอุตสาหกรรมครบวงจร
13 ม.ค. 2565

บริษัท ปัญจวัฒนาพลาสติก จำกัด (มหาชน) หรือ PJW  เปิดเผยว่า ที่ประชุมคณะกรรมการบริษัท ครั้งที่ 1/2565 ของบริษัท เมื่อวันที่ 13 มกราคม 2565 มีมติอนุมัติการเข้าซื้อหุ้นสามัญของบริษัท มาสเตอร์ ลอนดรี้ จำกัด (“มาสเตอร์ ลอนดรี้”) ในอัตราร้อยละ 99.996 ของทุนจดทะเบียนเป็นจำนวน 59,998 หุ้น คิดเป็นมูลค่าซื้อรวมทั้งสิ้น 62,997,900 บาท จากบริษัท เฟดเดอรัล โฮลดิ้งส์ จำกัด (ผู้ชาย) โดยการเข้าทำรายการครั้งนี้ส่งผลให้บริษัทได้มาซึ่งบริษัทย่อยแห่งใหม่
ทั้งนี้บริษัท มาสเตอร์ ลอนดรี้ จำกัด เป็นบริษัทจำกัดที่จัดตั้งในประเทศไทย ดำเนินธุรกิจบริการซักอบรีด อุตสาหกรรมแบบครบวงจร มุ่งเน้นลูกค้ากลุ่มโรงพยาบาลและโรงแรม โดยมีความเชี่ยวชาญในการซักอบรีดผ้าทุก ประเภททั้งผ้าปูเตียง ปลอกหมอน ผ้าห่ม รวมถึงชุดยูนิฟอร์มต่างๆ อีกทั้งการให้เช่าผ้าที่ใช้ในธุรกิจให้บริการขนส่งการ
โดยการเข้าซื้อกิจการในครั้งนี้เป็นการเปิดโอกาสใหม่ๆ ในการสร้างฐานรายได้ที่สอดคล้องกับกลยุทธ์ของบริษัทในด้านความยั่งยืน นอกจากนี้การบริหารงานยังมีความคล้ายคลึงกับอุตสาหกรรมโรงงาน ซึ่งบริษัทมีความเชี่ยวชาญโดยเฉพาะอย่างยิ่งการ บริหารต้นทุนอันจะก่อให้เกิดข้อได้เปรียบทางธุรกิจอันจะส่งผลให้บริษัทสามารถต่อยอดรายได้ไปในลูกค้ารายอื่นในกลุ่ม เดิม และลูกค้าในกลุ่มใหม่ๆได้